CELEX: 31990R3882
Language: lv
Date: 1990-12-19 00:00:00
Title: Komisijas Regula (EEK) Nr. 3882/90 (1990. gada 19. decembris), ar ko paredz sīki izstrādātus noteikumus par importētas jēru gaļas cenu uzraudzību

Svarīgs juridisks paziņojums

|

31990R3882

Oficiālais Vēstnesis L 367 , 29/12/1990 Lpp. 0127 - 0127 Speciālizdevums somu valodā: Nodaļa 3 Sējums 36 Lpp. 0057  Speciālizdevums zviedru valodā: Nodaļa 3 Sējums 36 Lpp. 0057 

		Komisijas Regula (EEK) Nr. 3882/90(1990. gada 19. decembris),ar ko paredz sīki izstrādātus noteikumus par importētas jēru gaļas cenu uzraudzībuEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes Regulu (EEK) Nr. 3013/89 par aitu un kazu gaļas tirgus kopīgo organizāciju [1], un jo īpaši tās 11. panta 5. punktu, 12. panta 5. punktu un 28. pantu,tā kā ar Padomes Lēmumu Nr. 89/572/EEK [2], Padomes Lēmumu Nr. 89/673/EEK [3], Padomes Lēmumu Nr. 90/114/EEK [4] un Padomes Lēmumu Nr. 90/173/EEK [5], veicot pagaidu pielāgojumus brīvprātīgajos tirdzniecības ierobežošanas nolīgumos, ko noslēgusi Kopiena un konkrētas trešās valstis, paredzēts ieviest cenu uzraudzības mehānismu;tā kā ir lietderīgi uzraudzīt importēto produktu dažādās cenas; tā kā dalībvalstīm būtu nekavējoties jāpaziņo Komisijai par apsekotajām cenām;tā kā šajā regulā paredzētie pasākumi ir saskaņā ar Aitu un kazu pārvaldības komitejas atzinumu,IR PIEŅĒMUSI ŠO REGULU.1. pants1. Dalībvalstis ik mēnesi 15. datumā paziņo Komisijai katrā ārpuskopienas izcelsmes valstī noteikto "robežas franko piedāvājuma cenu" vai "CIF cenu", kā arī importētos dzīvu dzīvnieku un aitu gaļas daudzumus, kas iepriekšējā kalendārā mēneša laikā reģistrēti ar KN kodiem 01041090, 02041000, 02042210, 02042230, 02042250, 02042290, 02042300, 02043000, 02044210, 02044230, 02044250, 02044290, 02044300.2. Dalībvalstis ik mēnesi 15. datumā paziņo Komisijai arī katrā ārpuskopienas izcelsmes valstī noteikto importētu dzīvu jēru cenu, kā arī tālāk uzskaitīto importētu jēru gaļas produktu vairumtirdzniecības cenas, kuras tām paziņo tirgotāji vai citi kompetenti tirgus novērotāji attiecībā uz iepriekšējo kalendāro mēnesi, un paziņojumā norāda gan importētos daudzumus, gan precīzu cenas veidošanās attiecīgo posmu: svaigiem vai dzesinātiem jēru liemeņiem un pusliemeņiem; svaigām vai dzesinātām jēru liemeņa īsajām priekšējām ceturtdaļām; svaigiem vai dzesinātiem jēru muguras gabaliem un/vai pakaļgaliem; svaigām vai dzesinātām jēru kājām; cita veida svaigiem vai dzesinātiem jēru liemeņa izcirtņiem; svaigiem vai dzesinātiem jēru liemeņa bezkaula izcirtņiem; saldētiem jēru liemeņiem un pusliemeņiem; saldētām jēru liemeņa īsajām priekšējām ceturtdaļām; saldētiem jēru muguras gabaliem un/vai pakaļgaliem; saldētām jēru kājām; cita veida saldētiem jēru liemeņa izcirtņiem; saldētiem jēru liemeņa bezkaula izcirtņiem.2. pantsŠī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.To piemēro no 1991. gada 1. janvāra.Šī regula uzliek saistības kopumā un ir tieši piemērojama visās dalībvalstīs.Briselē, 1990. gada 19. decembrīKomisijas vārdā —Komisijas loceklisRay Mac Sharry[1] OV L 289, 7.10.1989., 1. lpp.[2] OV L 318, 31.10.1989., 13. lpp.[3] OV L 396, 30.12.1989., 17. lpp.[4] OV L 69, 16.3.1990., 61. lpp.[5] OV L 95, 12.4.1990., 1. lpp.--------------------------------------------------